बठिंडा। फरीदकोट में एक साल पहले 4 करोड़ के विदेश हथियारों की तस्करी में पकड़े गए पंजाब के कुख्यात तस्कर रणजीत सिंह डुपला के तार माओवादियों, नकस्लियों और उत्तर भारत में सक्रिए गैंग्स को विदेशी हथियार मुहैया करवाने वाले गिरोह से जुड़े हैं।
बिहार के भगवानगंज इलाके से 29 अगस्त, 2012 को पकड़े गए हथियार तस्कर प्रफुल मालाकर और बिहार-झारखंड माओवादी आॅर्गेनाइजेशन के आर्म सप्लाई यूनिट के जोनल कमांडर अनिल कुमार यादव से पूछताछ के बाद ऐसे गिरोह का खुलासा हुआ जो अमेरिका से समगल होने वाले हथियारों को सप्लाई करता था। यह बात सामने आने के बाद गृह मंत्रालय ने 7 दिसंबर 2012 को जांच बिहार पुलिस से लेकर एनआईए को सौंपी। एनआईए ने 17 दिसंबर, 2012 को नया केस आरसी-08/2012/NIA/Delhi दर्ज कर जांच शुरू कर दी।
गिरोह के सरगना पटना निवासी मंटू शर्मा से पूछताछ में संगरूर के बड़वर निवासी रणजीत सिंह डुपला के नाम का खुलासा हुआ। वह बिहार निवासी राकेश सिंह और बरेली निवासी राजेश कुमार गुप्ता से मिलकर गिरोह के मार्फत अमेरिका से समगल होने वाले हथियारों को उत्तर भारत में सप्लाई करता था। डुपला ने राजेश के खातों में लाखों की ट्राजंक्शन भी की थी। डुपला को एक साल पहले फरीदकोट पुलिस ने 4 करोड़ के विदेशी हथियारों की तस्करी में काबू किया था। डुपला से पूछताछ के लिए एनआईए 20 नवंबर, 2015 को फरीदकोट पहुंची। डीएसपी पीके अवस्थी ने फरीदकोट की अदालत में एप्लीकेशन लगा डुपला से पूछताछ की इजाजत मांगी। लेकिन, कोर्ट ने एप्लीकेशन खारिज कर दी। इससे पहले कि एनआईए ट्रांजिट रिमांड फाइल कर पाती, डुपला को हाईकोर्ट से जमानत मिल गई और वह जेल से रिहा हो गया।
hin_Deva hin_Deva hin_Deva